Jacques Tits
Jacques Tits (talaffuzi: Jak Tits) (1930-yil 12-avgustda tugʻilgan) — belgiyalik-fransiyalik matematik. Guruh teoriyasi va insidentlik geometriyasi sohalaridagi ishlari bilan tanilgan. 1993-yil Wolf mukofoti, 2008-yil John Thompson bilan birgalikda Abel mukofoti bilan taqdirlangan. Tits 1930-yilda Brussel Poytaxt Regionining Uccle kommunasida tugʻilgan. Brussel erkin universitetida tahsil olgan. 1950-yilda ayni universitetda doktorlik dissertatsiyasini himoya qilgan. 1974-yilda Fransiya fuqaroligini qabul qilgan. U 1956-1964-yillarda Brussel erkin universitetida, 1964-1974-yillarda Bonn universitetida dars bergan. 1974-yildan boshlab Fransiya kollejida ishlagan, 2000-yilga kelib kesa yoshga chiqqani uchun lavozimini tark etgan. Olim Tits imorati, Tits alternativasi, Tits guruhi hamda Tits oʻlchovi kabi tushunchalar muallifidir. Tits 2021-yil 5-dekabrda 91 yoshida Parijning 13-okrugida vafot etgan.